CELEX: 62018TA0545
Language: hu
Date: 2019-09-11 00:00:00
Title: T–545/18. sz. ügy: A Törvényszék 2019. szeptember 11-i ítélete – YL kontra Bizottság („Közszolgálat – Tisztviselők – Előléptetés – 2017. évi előléptetési időszak – A felperes AD 7 besorolási fokozatba 2017. január 1-jei hatállyal történő előléptetését mellőző határozat – A személyzeti szabályzat 45. cikke – A személyzeti szabályzat IX. melléklete 9. cikkének (3) bekezdése – Hatáskörrel való visszaélés – Fegyelmi intézkedés”)

25.11.2019   
            
            
               HU
            
            
               Az Európai Unió Hivatalos Lapja
            
            
               C 399/54
            
         
      A Törvényszék 2019. szeptember 11-i ítélete – YL kontra Bizottság
      (T–545/18. sz. ügy) (1)
      
      („Közszolgálat - Tisztviselők - Előléptetés - 2017. évi előléptetési időszak - A felperes AD 7 besorolási fokozatba 2017. január 1-jei hatállyal történő előléptetését mellőző határozat - A személyzeti szabályzat 45. cikke - A személyzeti szabályzat IX. melléklete 9. cikkének (3) bekezdése - Hatáskörrel való visszaélés - Fegyelmi intézkedés”)
      (2019/C 399/65)
      Az eljárás nyelve: francia
      
         Felek
      
      
         Felperes: YL (képviselők: P. Yon és B. de Lapasse ügyvédek)
      
         Alperes: Európai Bizottság (képviselők: kezdetben L. Radu Bouyon et R Striani, később R. Radu Bouyon és B. Mongin meghatalmazottak)
      
         Az ügy tárgya
      
      Először is a Bizottság személyi állományával 2017. november 13-án közölt, a felperesnek a 2017. évi előléptetési időszak keretében AD 7 besorolási fokozatba történő előléptetését mellőző bizottsági határozatnak a megsemmisítése, másodszor a felperes AD 7 besorolási fokozatba 2017. január 1-jei hatállyal történő előléptetése, és harmadszor a felperes által állítólagosan elszenvedett kár megtérítése iránt, az EUMSZ 270. cikk alapján benyújtott kérelem.
      
         Az ítélet rendelkező részez
      
      
                  1)
               
               
                  
                     A Törvényszék a keresetet elutasítja.
                  
               
            
                  2)
               
               
                  
                     A Törvényszék YL-t kötelezi a költségek viselésére.
                  
               
            
         (1)  HL C 427., 2018.11.26.